hotchpotch/miracl-hf-unified huggingface dataset:
Luettelo Pokémon-lajeista (561–580)
Pokémon-tuotesarjassa on 802 erilaista kuvitteellista Pokémon-lajia. Pokémon-kouluttajat pyydystävät lajeja Poké-palloihin, ja käyttävät niitä yleensä taisteluissa toisten kouluttajien Pokémoneja vastaan. Pokémon-evoluution myötä lajit voivat kehittyä ja muuttua vahvemmiksi lajeiksi.
Tässä luettelossa on listattuna 20 viidennen sukupolven Pokémon-lajia siinä järjestyksessä missä ne esitellään "Pokémon"-pelisarjan Pokédex-tietokannassa.
Sigilyph on viidennen
sukupolven meedio-/lentotyypin Pokémon.
Yamask on viidennen sukupolven kummitustyypin Pokémon.
Cofagrigus on viidennen sukupolven kummitustyypin Pokémon.
Tirtouga on viidennen sukupolven vesi-/kivityypin Pokémon.
Carracosta on viidennen sukupolven vesi-/kivityypin Pokémon.
Archen on viidennen sukupolven kivi-/lentotyypin Pokémon.
Archeops on viidennen sukupolven kivi-/lentotyypin Pokémon.
Trubbish on viidennen sukupolven myrkkytyypin Pokémon. Se muistuttaa pikkuista roskapussia. Trubbishja näkee kaatopaikkojen luona.
Garbodor on viidennen sukupolven myrkkytyypin Pokémon. Se muistuttaa isoa revennyttä roskapussia. Garbodor syö kaikenlaisia jätteitä.
Zorua on pimeys-tyypin kettu-pokémon. Se kehittyy Zoroarkiksi tasolla 30. Zorua on ensimmäinen pokemon, joka paljastettiin viidennestä sukupolvesta. 
Zorua pystyy muuttamaan muotoaan miksi tahansa olennoksi, jonka se näkee. Tosin sen häntä jää näkyviin.
Zorua esiintyy kolmannessatoista Pokémon-elokuvassa "". Se esiintyy myös Pokémon-animesarjassa ja -mangassa.
Sen voi saada vain ""-pelissä Celebi tapahtuman avulla.
Zoroark on pimeys-tyypin kahdella jalalla kävelevä kettumainen pokémon. Se on kehittynyt Zoruasta. Se on toinen pokémon, joka on paljastettu viidennestä sukupolvesta. Se esiintyy kolmannessatoista Pokémon-elokuvassa, nimeltä "".
Minccino on viidennen sukupolven normaalityypin Pokémon.
Cinccino on viidennen sukupolven normaalityypin Pokémon.
Gothita on viidennen sukupolven meediotyypin Pokémon.
Gothorita on viidennen sukupolven meediotyypin Pokémon.
Gothitelle on viidennen sukupolven meediotyypin Pokémon.
Solosis on viidennen sukupolven meediotyypin Pokémon.
Duosion on viidennen sukupolven meediotyypin Pokémon.
Reuniclus on viidennen sukupolven meediotyypin Pokémon.
Ducklett on viidennen sukupolven vesi-/lentotyypin Pokémon.
Turtiainen
Turtiainen on suomalainen sukunimi, joka on muun muassa seuraavilla henkilöillä:
Kalma (albumi)
Kalma on suomalaisen Soulgrind-metalliyhtyeen neljäs studioalbumi. Se on julkaistu vuonna 1999 levymerkillä Holy Records.
Luettelo Pokémon-lajeista (581–600)
Pokémon-tuotesarjassa on 802 erilaista kuvitteellista Pokémon-lajia. Pokémon-kouluttajat pyydystävät lajeja Poké-palloihin, ja käyttävät niitä yleensä taisteluissa toisten kouluttajien Pokémoneja vastaan. Pokémon-evoluution myötä lajit voivat kehittyä ja muuttua vahvemmiksi lajeiksi.
Tässä luettelossa on listattuna 20 viidennen sukupolven Pokémon-lajia siinä järjestyksessä missä ne esitellään "Pokémon"-pelisarjan Pokédex-tietokannassa.
Swanna on viidennen sukupolven vesi- ja lentotyypin Pokémon.
Vanillite on viidennen sukupolven jäätyypin Pokémon. Se kehittyy tasolla 35 Vanillishiksi ja tasolla 47 Vanilluxeksi.
Vanilliteja esiintyy "Blackissä" ja "Whitessa" Cold Storagessa, Route 6:lla ja Dragonspiral Towerissa. Jälkimmäisessä se esiintyy ainoastaan talvella.
Piirrossarjassa Ashin pahimmalla Unovan alueen kilpakumppanilla, Tripillä, on Vanillite. Hän käytti sitä Ashin Tepigiä vastaan jaksossa "Ashin ja Tripin kolmas ottelu!". Tepigillä oli tulityypin Pokémonina etulyöntiasema, mutta Vanillite oli koulutettu pärjäämään jopa tulityyppiä vastaan. Ottelu päättyi tasapeliin.
Vanillish on viidennen sukupolven jäätyypin Pokémon.
Vanilluxe on viidennen sukupolven jäätyypin Pokémon.
Deerling on viidennen sukupolven normaali- ja ruohotyypin Pokémon.
Sawsbuck on viidennen sukupolven normaali- ja ruohotyypin Pokémon.
Emolga on viidennen sukupolven sähkö- ja lentotyypin Pokemon-hahmoista. Se muistuttaa liito-oravaa. Televisiosarjassa Emolgan ensiesiintyminen on jaksossa "Vastustamaton Emolga!"
Iriksen pokemon Emolga ja Ashin Snivy ovat pahimmat vastukset. Emolga on japaniksi Emonga.
Karrablast on viidennen sukupolven hyönteistyypin Pokémon.
Escavalier on viidennen sukupolven hyönteis- ja terästyypin Pokémon.
Foongus on viidennen sukupolven ruoho- ja myrkkytyypin Pokémon.
Amoonguss on viidennen sukupolven ruoho- ja myrkkytyypin Pokémon.
Frillish on viidennen sukupolven vesi- ja kummitustyypin Pokémon.
Jellicent on viidennen sukupolven vesi- ja kummitustyypin Pokémon.
Alomomola on viidennen sukupolven vesityypin Pokémon.
Joltik on viidennen sukupolven hyönteis- ja sähkötyypin Pokémon.
Galvantula on viidennen sukupolven hyönteis- ja sähkötyypin Pokémon.
Ferroseed on viidennen sukupolven ruoho- ja terästyypin Pokémon.
Ferrothorn on viidennen sukupolven ruoho- ja terästyypin Pokémon.
Klink on viidennen sukupolven terästyypin Pokémon.
Klang on viidennen sukupolven terästyypin Pokémon.
Luettelo Pokémon-lajeista (601–620)
Pokémon-tuotesarjassa on 802 erilaista kuvitteellista Pokémon-lajia. Pokémon-kouluttajat pyydystävät lajeja Poké-palloihin, ja käyttävät niitä yleensä taisteluissa toisten kouluttajien Pokémoneja vastaan. Pokémon-evoluution myötä lajit voivat kehittyä ja muuttua vahvemmiksi lajeiksi.
Tässä luettelossa on listattuna 20 viidennen sukupolven Pokémon-lajia siinä järjestyksessä missä ne esitellään "Pokémon"-pelisarjan Pokédex-tietokannassa.
Klinklang on viidennen sukupolven terästyypin Pokémon.
Tynamo on viidennen sukupolven sähkötyypin Pokémon.
Eelektrik on viidennen sukupolven sähkötyypin Pokémon.
Eelektross on viidennen sukupolven sähkötyypin Pokémon.
Elgyem on viidennen sukupolven meediotyypin Pokémon.
Beheeyem on viidennen sukupolven meediotyypin Pokémon.
Litwick on viidennen sukupolven kummitus-/tulityypin Pokémon.
Lampent on viidennen sukupolven kummitus-/tulityypin Pokémon.
Chandelure on viidennen sukupolven kummitus-/tulityypin Pokémon, joka voi kehittyä Lampentista Iltakiven ("Dusk Stone") avulla.
Axew (" japaniksi キバゴ, Kibago") on viidennen sukupolven lohikäärmetyypin Pokémon, joka kehittyy Fraxureksi tasolla 38, joka taas kehittyy Haxorukseksi tasolla 48.
Fraxure ("japaniksi オノンド,
Onondo) on viidennen sukupolven lohikäärmetyypin Pokémon, joka kehittyy Axewista ja kehittyy Haxorukseksi.
Haxorus ("japaniksi オノノクス, Ononokus") on viidennen sukupolven lohikäärmetyypin Pokémon, joka kehittyy Fraxuresta ja on Axewin lopullinen kehitysmuoto.
Cubchoo (" japaniksi クマシュン, Kumasyun") on viidennen sukupolven jäätyypin jääkarhun poikasta muistuttava Pokémon, joka kehittyy Bearticiksi tasolla 37.
Bearctic (" japaniksi ツンベアー, Tunbear") on viidennen sukupolven jäätyypin jääkarhua muistuttava Pokémon, joka kehittyy Cubchoosta.
Cryogonal on viidennen sukupolven jäätyypin Pokémon.
Shelmet on viidennen sukupolven hyönteistyypin Pokémon.
Accelgor on viidennen sukupolven hyönteistyypin Pokémon.
Stunfisk on viidennen sukupolven maa-/sähkötyypin Pokémon.
Mienfoo on viidennen sukupolven taistelutyypin Pokémon.
Mienshao on viidennen sukupolven taistelutyypin Pokémon.
Elixir Mystica
Elixir Mystica on suomalaisen metalliyhtyeen viides studioalbumi. Se on julkaistu vuonna 2001 levymerkillä Holy Records.
Kaikki kappaleet säveltänyt Soulgrind sekä sanoittanut Lord Heikkinen.
Black Orchid
Black Orchid on suomalaisen metalliyhtyeen Soulgrindin EP-levy. Se on julkaistu vuonna 1994 levymerkillä Malodorous Mangled Innards Records.
EP:n nimikkokappale "Black Orchid" on julkaistu yhtyeen vuoden 1995 albumilta "". Levyn B-puolen kappaleet ovat nauhoitettu varta vasten albumia varten.
Ladit A.D. 1999: Bihttpotb
Ladit A.D. 1999: Bihttpotb on suomalaisen metalliyhtyeen Soulgrindin toinen studioalbumi. Se on julkaistu vuonna 1995 levymerkillä Malodorous Mangled Innards Records.
Emir Sulejmanović
Emir Sulejmanović (s. 13. heinäkuuta 1995) on suomalais-bosnialainen koripalloilija.
Sulejmanović syntyi Bosnia ja Hertsegovinassa, mutta muutti perheensä kanssa Suomeen 2-vuotiaana. Hän asui ensin Jyväskylässä, mutta muutti neljä vuotta myöhemmin Kaarinaan. Sulejmanović aloitti koripallon Kaarinan Urassa, jossa hän pelasi seuran juniorijoukkueissa. Vuonna 2011 hän siirtyi KK Union Olimpijaan, jossa hän pelasi kauden 2011–2012 seuran junioriakatemiassa. Kaudeksi 2012–2013 Sulejmanović teki Olimpijan kanssa monivuotisen sopimuksen ja siirtyi pelaamaan myös edustusjoukkueeseen. Hän debytoi Euroliiga-ottelussa Real Madridia vastaan joulukuussa 2012. Heinäkuussa 2013 Sulejmanović siirtyi FC Barcelonaan. Hän pelasi myös seuran reservijoukkueessa. Huhtikuussa hän siirtyi loppukaudeksi lainalle Italian pääsarjan Orlandina Basketiin.
Kesällä 2016 Sulejmanović siirtyi kroatialaiseen Cibona Zagrebiin.
Sulejmanović edusti maajoukkuetasolla Suomen nuorisomaajoukkueita. Hän on kuitenkin ilmoittanut edustavansa miesten tasolla Bosniaa vaikka saikin kutsun Suomen koripallomaajoukkueeseen. Merkittäväksi syyksi Sulejmanović kertoi, ettei itse kykene maksamaan maajoukkuematkojaan Bosniasta Suomeen.
Pakana (albumi)
Pakana on suomalaisen metalliyhtyeen Soulgrindin kahdeksas studioalbumi. Se on julkaistu vuonna 2007 levymerkillä Holy Records.
Kaikki kappaleet säveltänyt Lord Heikkinen, Whisper Lilith ja Azhemin, sanoittanut Lord Heikkinen sekä sovittanut Jarno Hänninen.
Nattvindens Gråt
Nattvindens Gråt oli suomalainen doom/dark metal -yhtye, joka perustettiin vuonna 1994. Teemu Kautonen perusti yhtyeen alun perin Darkwoods My Betrothed -yhtyeen sivuprojektiksi. Julkaistuaan kaksi studioalbumia ja demon yhtye hajosi, mutta se muodostui uudelleen vuosien jälkeen nimellä Nattvind.
A Bard’s Tale
A Bard’s Tale on suomalaisen doom metal -yhtyeen Nattvindens Gråtin ensimmäinen studioalbumi. Se on julkaistu vuonna 1995 levymerkillä Solistitium Records.
Kaikki kappaleet sanoittanut Teemu Kautonen.
Där svanar flyger
Där svanar flyger on suomalaisen doom metal -yhtyeen Nattvindens Gråtin demojulkaisu, joka julkaistiin tammikuussa 1995.
Äänitteestä julkaistiin ainoastaan käsin numeroitu kasettipainos. Kasetin nimi ”Där svanar flyger” on vapaasti suomennettuna ”missä joutsenet lentävät”.
Chaos Without Theory
Chaos Without Theory on suomalaisen doom metal -yhtyeen Nattvindens Gråtin toinen ja viimeiseksi jäänyt studioalbumi. Se julkaistiin vuonna 1997 levymerkillä Solistitium Records.
Oxelösundin satama
Oxelösundin satama ()on Ruotsissa Itämeren rannalla Oxelösundin kunnassa sijaitseva satama. Veden syvyys on 16,5 metriä ja se on yksi Itämeren syvimmistä satamista.
Rahtimääriensä perusteella satama kuuluu Ruotsin kymmenen suurimman sataman joukkoon. Esimerkiksi vuonna 2010 sataman kautta kulki 7,3 miljoonaa tonnia ja vuonna 2011 yhteensä 5,7 miljoonaa tonnia rahtia.
Fritz Glatz
Friedrich ”Fritz” Glatz (21. heinäkuuta 1943 – 14. heinäkuuta 2002) oli itävaltalainen moottoriurheilija. Hän kilpaili myös taiteilijanimillä Pierre Chauvet ja Frederico Careca.
Glatz aloitti uransa vuonna 1980 kilpailemalla Saksan F3-sarjassa. Seuraavana vuonna hän kilpaili Euroopan F3-mestaruussarjassa ja Euroopan F2-luokassa. Vuonna 1985 Glatz kilpaili International Formula 3000 -sarjassa. Vuosina 1986 ja 1988 Glatz ajoi Formula 3000 -sarjassa. Vuonna 1989 Glatz ajoi Britannian F3000-luokassa.
Glatz menehtyi vuonna 2002 14. heinäkuuta ajetussa EuroBOSS-sarjan kilpailussa, kun hänen ajamansa vuoden 1997 Footwork Arrowsin FA17 F1-auto suistui radalta kohtalokkain seurauksin. Glatzia ei kuitenkaan virallisesti lasketa F1-osakilpailussa menehtyneisiin kuljettajiin, vaikka hän menehtyi ajaessaan F1-autoa.
Sävstaholmin linna
Sävstaholmin linna (joskus myös Säfstaholm) on Ruotsissa Vingåkerin kunnassa sijaitseva linna. Sen rakennutti Gustaf Sparre vuonna 1666. Vingåkerin kunta osti linnan omistukseensa vuonna 1968.
Kyttyräkala
Kyttyräkala ("Limia nigrofasciata") on hammaskarppeihin kuuluva kala. Se kasvaa noin 5 cm pitkäksi. Kyttyräkala on kotoperäinen laji Haitin makeissa vesissä. Se esiintyy yleensä suurissa parvissa monenlaisten pohja-ainesten alueella. Poikaset piileksivät kasvitiheiköissä.
Kyttyräkaloja pidetään akvaariossa, ja ne sopivat myös seura-akvaarioihin muiden hammaskarppien, tetrojen ja monnien kanssa, kunhan vesi ei ole liian hapanta tai pehmeää. Ne syövät monenlaisia ruokia, mutta ruokavalioon pitää kuulua myös kasviainesta, joko tuoreena tai hiutaleina.
Nynäshamnin satama
Nynäshamnin satama () on Ruotsissa Nynäshamnin kunnassa sijaitseva lauttaterminaali. Satama on osa Tukholman satamia.
Nynäshamnista liikennöidään Visbyyn, Gdanskiin ja Ventspilsiin. Lauttaliikenne Gotlantiin on alkanut jo vuonna 1902.
Siellä on kolme ro-ro-aluksille tarkoitettua laituripaikkaa, joista yhtä käyttää Destination Gotland ja toista Polferries. Satamaan saavat tulla myös kansainväliset risteilyalukset, jotka eivät syystä tai toisesta mene Tukholman saariston läpi.
Nynäshamnin kautta kulkee vuosittain 1,3 miljoonaa matkustajaa ja 60 000 lastiyksikköä tavaroita. Nynäshamnissa on myös öljysatama.
Tukholman kaupungin suunnitelmissa on siirtää rahtiliikennettä pois Tukholman keskusta-alueen satamista kehittämällä Nynäshamnia ja Kapellskäriä monipuolisemmiksi satamiksi.
Saint-François-de-Salesin kirkko
Saint-François-de-Sales'n kirkko on katolinen kirkko Ranskassa Pariisin 17. kaupunginosassa. Kirkon urut ovat vuodelta 1900, ja ne on kunnostettu 1985.
Kirkko on rakennettu 1911–1913, ja se sijaitsee rue Ampère -kadulla. Seurakunnan vanhemman kirkon pääsisäänkäynti on osoitteessa 6 rue Brémontier.
The Vinyl Collection: 1970–1978
The Vinyl Collection: 1970–1978 on Black Sabbath-yhtyeen kokoelma-boksi, joka sisältää kaikki yhtyeen alkuperäisen kokoonpanon studioalbumit vinyyliversioina vuosilta 1970–1978. Mukana on myös vuonna 1980 julkaistu ja vuonna 1973 nauhoitettu "Live at Last" -albumi. Lisäksi mukana tulee uusintapainos yhtyeen ensimmäisestä singlestä "Evil Woman" / "Wicked World". Materiaali on masteroitu uudelleen tätä boksia varten Universal Music Groupin ja yhtyeen omista henkilökohtaisista arkistoista. Albumien kansitaiteet ovat alkuperäisissä muodoissaan mahdolliset liitteet mukaan lukien. Boksi julkaistiin rajoitettuna painoksena vain Euroopassa ja Britanniassa ja levyt sisältävät kyseisen alueen kappalesisällöt- ja listaukset.
Mustavatsamolli
Mustavatsamolli ("Limia melanogaster") on hammaskarppeihin kuuluva kala. Koiras kasvaa noin 4 cm, naaras noin 5 cm pitkäksi. Mustavatsamolli elää Jamaikalla ja Haitilla purovesissä lähellä pintaa. Se syö matoja, hyönteisiä, äyriäisiä ja kasviravintoa.
Mustavatsamolleja on toisinaan myynnissä akvaariokaloina. Niitä pidetään akvaariossa, joissa on runsaasti kasveja. Ne ovat rauhallisia ja ne sopivat myös seura-akvaarioihin muiden pienikokoisten, kovaa vettä sietävien kalojen kanssa.
Kääpiöhammaskarppi
Kääpiöhammaskarppi ("Heterandria formosa") on hammaskarppeihin kuuluva kala. Se on kotoperäinen laji Yhdysvalloissa, missä sitä tavataan Pohjois-Carolinasta Louisianaan ulottuvalla alueella. Se elää seisovassa tai hitaasti virtaavassa makeassa tai murtovedessä, tiheän kasvillisuuden keskellä. Kääpiöhammaskarppi jää yleensä noin kahden sentin pituiseksi.
TUL:n pesäpallomestaruus 1975
Työväen Urheiluliiton miesten pesäpallomestaruus vuonna 1975 ratkaistiin Jyväskylässä 6. - 7.9. Mestaruuden voitti Jyväskylän Lohi, toiseksi tuli Jokioisten Koetus ja kolmanneksi Tervakosken Pallo-Jehut. Mestarijoukkueessa pelasivat: Pekka Lehtonen, Kari Gröhn, VoLtto Tuunainen, Olli Lehtonen, Timo Valtonen, Seppo Kauppila, Erkki Miesperä, Pekka Sihvonen, Pentti Kytönen, Markku Mörsky, Arto Hietalahti ja Kari Vatanen.
Ikämiesten mestaruuden Hyvinkäällä 30.7. voitti Keljon Viesti, toiseksi sijoittui Forssan Alku ja kolmanneksi Tervakosken Pallo-Jehut ennen Hyvinkään Apolloa.
15 vuotiaiden sarjassa paras oli Jyväskylän Lohi.
Teemu Kautonen
Teemu Uolevi Kautonen on suomalainen metallimuusikko. Kautonen on toiminut kiteeläisen black metal -yhtyeen Darkwoods My Betrothedin (aik. Virgin's Cunt) basistina ja sanoittajana.
Vuonna 1994 Kautonen aloitti soolorprojektin, josta muotoutui myöhemmin yhtye Nattvindens Gråt. Hän nauhoitti promokappaleen "En avlägsen stjärnä", minkä myötä yhtye teki levytyssopimuksen Solistitium Recordsin kanssa.
TUL:n pesäpallomestaruus 1976
Työväen Urheiluliiton miesten pesäpallomestaruus vuonna 1976 ratkaistiin Jyväskylässä 11.9. Samassa yhteydessä ratkottiin C-, D- ja E-poikien sekä ikämiesten mestaruus. Naiset pelasivat 6.6. Turussa. B-poikien mestaruudesta kamppailtiin Loimaalla.
TUL:n pesäpallomestaruus 1977
Työväen Urheiluliiton pesäpallomestaruus vuonna 1977 ratkaistiin kaikkiaan seitsemässä eri sarjassa.
TUL:n parhaaksi pesäpalloilijaksi valittiin Pekka Sihvonen, Lohi.
TUL:n pesäpallomestaruus 1978
Työväen Urheiluliiton pesäpallomestaruus vuonna 1978 ratkaistiin kaikkiaan seitsemässä eri sarjassa.
TUL:n parhaaksi pesäpalloilijaksi valittiin Erkki Miesperä, Lohi.
Ankeriasmonnit
Ankeriasmonnit, aikaisemmalta nimeltään kiduspussimonnit (Clariidae) on monnikaloihin kuuluva heimo. Heimon lajeja tavataan Afrikasta, Lähi-idästä ja Aasian etelä- ja kaakkoisosista. Eräitä heimon lajeja pidetään toisinaan akvaariokaloina.
Varhaisimmat ankeriasmonnien heimoon kuuluvien lajien fossiilit on ajoitettu plioseenikaudelle. Nykyään heimoon kuuluu lähteestä riippuen 13–16 sukua ja noin 90–113 lajia. Toisinaan keuhkomonnien heimo (Heteropleustidae) luetaan ankeriasmonnien alaheimoksi. Ruumiinrakenteeltaan heimon kalat ovat pitkulaisia ja ankeriasmaisia. Suurimmat lajit, kuten jättikonnamonni ("Clarias gariepinus") ja "Dinotopterus cunningtoni" voivat saavuttaa 150–175 cm:n pituuden. Tyypillisiä piirteitä ankeriasmonnilajeille ovat kuonon 4 hyvin pitkää viiksiparia ja hyvin pitkät selkä- ja peräevät, jotka voivat olla yhtyneet pyörehkön pyrstöevän kanssa. Useimmilla heimon lajeista ei ole rasvaevää. Ankeriasmonneille tunnusomaista on kidusten takana sijaitsevat pensasmaiset elimet, joiden avulla ne voivat hengittää happea suoraan ilmasta. Silmät ovat tyypillisesti pienet ja osa lajeista on sokeita ja elävät luolissa.
Ankeriasmonneja tavataan Afrikasta, Syyriasta ja eräistä muista Lähi-idän valtioista sekä Etelä- ja Kaakkois-Aasiasta, alueelta, joka ulottuu Intiasta Jaavalle ja Filippiineille. Konnamonnilta ("Clarias batrachus") tunnetaan populaatio Floridasta, jonne se on levinnyt akvaarioista päästettyjen ja kalasnviljelyslaitoksilta karanneiden yksilöiden vuoksi. Ankeriasmonnilajit elävät lammikoissa ja järvissä, jotkut myös nopeasti virtaavissa joissa. Ne pystyvät hengittämään happea ilmasta, joten selviytyvät myös kuivista kausista ja eräät lajit myös kaivautuvat mutaan. Osa ankeriasmonneista voivat voimakkaiden vatsaeviensä avulla myös liikkuakuivalla maalla lammikosta toiseen. Heimon kalojen ravintoa ovat pienemmät kalat ja selkärangattomat eläimet.
Eräät lajit kuten jättikonnamonni ja konnamonni ovat arvostettuja ja tärkeitä ruokakaloja. Niitä kasvatetaan kalanviljelyslaitoksissa mmun muassa Kaakkois-Aasiassa.
Ritva Vepsä
Ritva Annikki Vepsä (12. helmikuuta 1941 Helsinki – 30. heinäkuuta 2016 Helsinki) oli suomalainen näyttelijä.
Vepsä esiintyi vuodesta 1958 alkaen useissa elokuvissa ja televisiosarjoissa. Hän oli pääosissa muun muassa Maunu Kurkvaaran ohjaamissa elokuvissa "Autotytöt" (1960) ja "Raportti eli balladi laivatytöistä" (1964), "Sixtynine 69" (1969) ja "Naisenkuvia" (1970) sekä Risto Jarvan elokuvassa "Ruusujen aika" (1969). Hän näytteli myös muun muassa TV-sarjoissa "Me Tammelat", "Spede Show" ja "Studio Impossible".
Vepsä kuoli keuhkosyöpään 75-vuotiaana 30. heinäkuuta 2016. Hänellä ja Yrjö Tähtelällä on kaksi yhteistä lasta.
TUL:n pesäpallomestaruus 1979
Työväen Urheiluliiton pesäpallomestaruus vuonna 1979 ratkaistiin kaikkiaan yhdeksässä eri sarjassa.
TUL:n parhaaksi pesäpalloilijaksi valittiin Pekka Sihvonen, Lohi.
Haloo Helsinki! -yhtyeen diskografia
Tämä artikkeli on Haloo Helsinki! -yhtyeen diskografiasta.
Metallihammaskarppi
Metallihammaskarppi ("Girardinus metallicus") on hammaskarppeihin kuuluva kala. Se elää Keski-Amerikassa ja Kuubassa. Metallihammaskarppi kasvaa 5 cm pitkäksi.
Metallihammaskarppeja on kasvatettu akvaarioissa 1900-luvun alusta asti. Sitä näkee varsin harvoin myynnissä alan liikkeissä. Sitä pidetään murtovedessä tai erittäin kovassa makeassa vedessä, joten samaan akvaarioon laitettavat kalalajit on valittava huolella.
Dulles
Dulles tarkoittaa seuraavia henkilöitä ja asioita:
Southeastern Conference
Southeastern Conference on yliopistourheilujärjestö NCAA:n I-divisioonan konferenssi, jonka osanottajat ovat Yhdysvaltojen kaakkoisosien oppilaitoksia.
Konferenssi järjestää kilpailuja seuraavissa 13 lajissa:
Per Maaranniitty
Per Maaranniitty (s. 21. marraskuuta 1939 Helsinki) on suomalainen kirjailija, joka on julkaissut teoksiaan suomen, ruotsin ja englannin kielillä.
Norman Joseph Woodland
Norman Joseph Woodland (6. syyskuuta 1921 Atlantic City – 9. joulukuuta 2012 Edgewater) oli yhdysvaltalainen insinööri. Hän tuli tunnetuksi viivakoodin ideoijana ja toisena sen kehittäjistä.
Woodland valmistui konetekniikan insinööriksi Drexelin yliopistosta vuonna 1947. Toisen maailmansodan aikana hän oli mukana avustajana Manhattan-projektissa.
Viivakoodia Woodland ryhtyi kehittämään vuonna 1948 kuultuaan opiskelutoveriltaan Bernard Silveriltä, että sen kaltaiselle järjestelmälle olisi tarvetta kaupan alalla. Hän jätti opettajan virkansa Drexelissä ja matkusti isoisänsä luokse Miamiin suunnittelemaan uutta kassajärjestelmää.
Idean viivakoodista Woodland sai kertomansa mukaan ollessaan uimarannalla. Hän oli oppinut sähkötyksen ollessaan partiossa ja keksi siihen pohjautuvan järjestelmän piirtelemällä viivoja rantahiekalle. Woodland jatkoi ajatuksensa kehittelyä yhdessä Silverin kanssa. Lokakuussa 1949 he hakivat keksimälleen viivakoodijärjestelmälle patenttia, joka myönnettiin kolme vuotta myöhemmin.
Vuonna 1951 Woodland siirtyi IBM:n palvelukseen, jossa viivakoodia kehitettiin edelleen. Siitä ei kuitenkaan saatu taloudellisesti kannattavaa ja niinpä Woodland ja Silver myivät patentin vuonna 1952 Philco-yhtiölle 15 000 dollarin hinnasta. Philco puolestaan kauppasi sen heti samana vuonna RCA:lle.
RCA kehitti järjestelmää koko 1960-luvun, kunnes sen patentti raukesi vuonna 1969. Kaksi vuotta myöhemmin IBM kiinnostui jälleen työntekijänsä vanhasta keksinnöstä ja Woodland siirrettiin yhtiön tutkimuskeskukseen Raleighin kaupunkiin Pohjois-Carolinaan työskentelemään viivakoodin parissa. Lopputuloksena syntyi 12-numeroinen UPC-koodi. Ensimmäistä kertaa sitä käytettiin 67 sentin hintaisessa purukumipaketissa Ohion Troyssa vuonna 1974.
Woodland itse ei hyötynyt enää myöhemmin taloudellisesti keksinnöstään. Hänen ainoaksi palkkiokseen jäi 15 000 dollarin myyntihinta patentista vuonna 1952. Alzheimerin tautia sairastanut Woodland kuoli 91-vuotiaana joulukuussa 2012 Edgewaterin kaupungissa New Jerseyssä.
Herman Lavikkala
Rauno Herman Lavikkala (s. 27. marraskuuta 1939 Savitaipale) on suomalainen kirjailija.
Sidi Bel Abbès
Sidi Bel Abbès (}) on Länsi-Algeriassa samannimisen maakunnan keskuspaikka. Väestönlaskennassa 2008 oli kunnan väkiluku 212 935, josta 210 146 asui keskuspaikassa. Kaupunki on kasvanut ranskalaisen sotilasleirin ympärille, joka rakennettiin 1843 Mekerrajoen rannalle. Nykyisin se tunnetaan punaviinistä, mutta siellä sijaitsi vuoteen 1962 Ranskan muukalaislegioonan päämaja.
Nyrkkeilijä Marcel Cerdan on syntynyt Sidi Bel Abbès'ssa.
Saanko luvan
Saanko luvan voi tarkoittaa seuraavia asioita:
Muuramenjoki
Muuramenjoki on Muuramen kunnassa oleva kalaisuudestaan tunnettu joki. Muuratjärven vedet laskevat jokea myöten Päijänteeseen. Joen pituus on 1,5 km ja putouskorkeus 12 m ja se kulkee Muuramen keskustan halki. Joessa kalastaminen on luvanvaraista, koska siinä on arvokalaa. Erityisesti arvokasta on siinä luontaisesti elävä järvitaimen. Muuramenjokea pitkin kulkee luontopolku. Joen alajuoksua pitkin voi kulkea veneellä noin kilometrin matkan Muuramen terveyskeskuksen kohdalle, jossa on parimetrinen putous ja kalaporras.
Raimo Hämäläinen (kirjailija)
Raimo Antero Hämäläinen (s. 5. kesäkuuta 1942 Sumiainen) on suomalainen Savonlinnassa, nykyisin Jyväskylässä asuva opettaja ja kirjailija.
Hämäläinen kävi oppikoulua Suolahdessa ja Äänekoskella. Hän valmistui 1967 filosofian kandidaatiksi Jyväskylän yliopistosta ja toimi sitten vuodesta 1969 Savonlinnan taidelukion äidinkielen ja kirjallisuuden opettajana.
Hämäläinen esikoisteos, romaani "Kun minä kotoani läksin" kertoo nuoren pojan varttumisesta muutosten keskellä elävällä keskisuomalaisella maaseudulla. Toinen romaani "Tapahtui keväällä" kertoo Jouko-pojan keväästä, kun hän pyrkii ja pääsee oppikouluun. 1900-luvun alkuun sijoittuvan romaanin "Sitten elämä alkaa" päähenkilö on keskisuomalaisen torpan tyttö.
Hämäläinen on kirjoittanut pakinoita Sisä-Suomen lehteen 1974–1980 sekä kirjoittanut myös muihin lehtiin kolumneja ja mielipidekirjoituksia. Hämäläinen on tehnyt myös laulujen sanoituksia ja kirjoittanut runoja. 
2001 Hämäläinen voitti jyväskyläläisen teatteriryhmä Pahnanpohjimmaisten näytelmäkilpailun pienoisdraamalla Valse triste.
Kirjoittamisen lisäksi Hämäläinen harrastaa kuvataiteita. Hän on osallistunut vuodesta 1988 taiteilijaseura Ars novan näyttelyihin ja pitänyt yksityisnäyttelyitä Savonlinnassa.
Luettelo Iranin presidenteistä
Tämä on luettelo Iranin presidenteistä.
Markku Kaskela
Markku Matti Tapani Kaskela (s. 20. maaliskuuta 1960 Helsingin pitäjä) on suomalainen kirjailija ja toimittaja.
Kaskela on koulutukseltaan ylioppilas ja on työskennellyt terminaalityöntekijänä Helsinki-Vantaan lentoasemalla. Hänen esikoisrunokokoelmansa "Alusta" ilmestyi vuonna 1990. Kaskelan runoja on ilmestynyt suomeksi muun muassa "Parnassossa" ja viroksi Asko Künnapin kääntämänä. Hän on myös kirjoittanut sanoituksia Pauli Hanhiniemelle ja Luunelonen-yhtyeelle.
Kaskela oli "Kirjailija"-lehden toimittaja vuosina 2002–2009. Vuonna 2008 hän sai Arvid Lydecken -palkinnon lastenkirjasta "Puistolan vihreät kunnaat".
Pastellimolli
Pastellimolli ("Priapella olmecae") on hammaskarppeihin kuuluva kala. Se elää Keski-Amerikassa ja Meksikossa. Pastellimollikoiras kasvaa 5 cm pitkäksi, naaras jopa seitsensenttiseksi. Kalalla on hohtavan siniset silmät, sen vartalo on kellansävyinen tummaraitainen, ja evissä on voimakkaan oranssit reunat.
Prigorodnojen satama
Prigorodnojen satama (, LOCODE: RU PGN) on Venäjän Sahalinin alueen Korsakovin piirissä, Prigorodnojen taajamassa, noin 10 kilometriä Korsakovin itäpuolella sijaitseva petrokemiallisten raaka-aineiden ja jalostustuotteiden, kuten nesteytetyn maakaasun (LNG) vientiin erikoistunut merisatama. Satama löytyy Tyynenmereen kuuluvan Ohotanmeren lounaisosassa sijaitsevan Anivanlahden pohjoisrannalta.
Satamassa on neljä laituripaikkaa, joista suurimman syväyksen tarjoava paikka on tarkoitettu enintään syväykseltään 17,5 metrisille aluksille. Sataman operatiivisesta toiminnasta vastaa Sahalin-II tuotantoaluetta varten perustettu "Sahalinskaja Energija" -yhtiö.
Satamassa laivattava kaasu tuodaan sinne maakaasuputkia pitkin Sahalinin saaren koillispuolen porausalueilta. Prigorodjessa olevassa LNG-laitoksella se puhdistetaan ja nesteytetään kuljetuskuntoon.
Rahtimääränsä perusteella Prigorodnoje oli vuonna 2011 ja vuoden 2012 alkupuolella Venäjän suurimpia Tyynenmeren kauppasatamia.
Prigorodnojen sataman vuosittainen rahtimäärä:
Naval Special Warfare Development Group
SEAL Team 6, viralliselta nimeltään Naval Special Warfare Development Group on Yhdysvaltain laivaston erikoisjoukko, joka suorittaa tehtäviä, joita pidetään liian vaarallisina tavallisille joukoille. SEAL Team 6 kuuluisimpiin operaatioihin kuuluu Operation Neptune Spear, jossa terroristijärjestö Al-Qaidan johtaja Osama bin Laden sai surmansa
SEAL Team 6 koostuu yhteensä kuudesta ryhmästä:
SEAL Team 6 päätettiin perustaa Iranin panttivankikriisin ja epäonnistuneen panttivankien pelastusyrityksen jälkeen vuonna 1980. Vastuu yksikön perustamisesta annettiin komentaja Richard Marcinkolle. Marcinko antoi yksikölle nimen SEAL Team 6 harhauttaakseen Neuvostoliiton vakoojia yliarvioimaan SEAL-ryhmien määrän jos tieto heille vuotaisi. Ryhmiä oli tuolloin todellisuudessa vain kaksi. Joukko koostui alun perin vain kahdesta rynnäkköryhmästä nimeltä "Blue" ja "Gold".
SEAL Team 6 laajeni merkittävästi vuoden 2001 jälkeen, kun sille alkoi virrata rahaa terrorisminvastaisen sodan myötä. Uusien vaatimusten täyttämiseksi joukon vahvuus nousi noin 300:een niin sanottuun rynnäkköjoukon jäseneen ja 1 500:aan tukevaan henkilöön. SEAL Team 6 lähetettiin Afganistaniin Afganistanin sodan myötä, jossa sen tarkoituksena oli jahdata Al-Qaidan johtohahmoja. Joukkoa käytettiin kuitenkin lopulta paljolti myös vähemmän merkityksellisiä kohteita, kuten tavallisia Taleban-liikkeen taistelijoita vastaan. Vuotta 2001 seuranneen 14 vuoden aikana SEAL Team 6:n tappiot olivatkin suuremmat kuin yksikön koko muun historian aikana yhteensä. SEAL Team 6:n ensimmäinen suurempi taistelu käytiin Afganistanissa Takur Gharin vuorella maaliskuussa 2002, jolloin joukkoon kuulunut Neil C. Roberts putosi helikopterista Al-Qaidan taistelijoiden hallitsemaan maastoon. Hän sai surmansa ennen kuin hänet voitiin pelastaa ja hänestä tuli näin SEAL Team 6:n ensimmäinen Afganistanissa kuollut jäsen. Vuoden 2002 aikana suuri osa Osama bin Ladenin taistelijoista pakeni Pakistanin puolelle ja taistelut itse Afganistanissa vähenivät merkittävästi.
Irakin sodan myötä Yhdysvaltojen sotilaallinen vahvuus Afganistanissa pieneni ja Taleban kokosi samaan aikaan rivejään. Kehityksestä huolestuneena kenraaliluutnantti Stanley A. McChrystal päätti käyttää erikoisjoukkoja Talebania vastaan. Team 6 alkoi toteuttaa yöhyökkäyksiä, jotka kohdistettiin keskiluokan tärkeysasteen Taleban-järjestön jäseniä vastaan. Näitä kohteita oli paljon ja enimmillään joukko saattoi tappaa 10-25 vihollista joka yö. Afganistanissa Team 6 liitettiin myös joihinkin iskuihin, joissa sai surmansa siviilejä. Joulukuussa 2009 Afganistanin armeijan joukkojen kanssa toteutetussa operaatiossa Ghazi Khanin kylässä sai YK:n mukaan surmansa kahdeksan aseetonta opiskelijaa. Yhdysvaltojen armeijan mukaan surmansa saaneet olivat rakentaneet jonkinlaisia räjähteitä.
Vuonna 2011 Team 6 suoritti iskun Pakistanin Abbottabadin kaupunkiin ja surmasi siellä talossa piilotelleen Al-Qaidan johtajan Osama bin Ladenin.
Törnroos
Törnroos tai Thörnroos on muun muassa seuraavien henkilöiden sukunimi:
Pilkkukala
Pilkkukala ("Phalloceros caudimaculatus") on hammaskarppeihin kuuluva kala.
Pilkkukalakoiras kasvaa 3,5 cm pitkäksi, naaras jopa kuusisenttiseksi. Pohjaväri on kellertävä, ja koiraassa on epäsäännöllisiä mustia pilkkuja.
Pilkkukala elää Etelä-Amerikassa: Rio de Janeiron eteläpuolella Brasiliassa, Uruguayssa ja Argentiinassa. Kalaa on levitetty lampiin ja puroihin torjumaan moskiitontoukkia. Myöhemmin on todettu että kala ei edes syö kovin paljon moskiitontoukkia. Australiassa Uuden Etelä-Walesin osavaltiossa elää kanta, jonka arvellaan levinneen sinne kotiakvaariosta.
Pilkkukalan luonnollista elinympäristöä ovat hitaasti virtaavat joet ja purot, ja kasvien täyttämät lammikot. Niitä on tavattu myös estuaareista, joten ne näyttävät kestävän mietoa murtovettä.
Pilkkukala on varsin helppohoitoinen akvaariokala. Se syö useimpia valmisruokia, ja kestää monenlaisia vesioloja ja lämpötiloja. Sen luonnollisessa ympäristössä veden pH on 7.4-7.6, mutta akvaariossa se on menestynyt vesissä, joiden pH on välillä 7-8. Akvaarioon suositellaan hienoa hiekkapohjaa ja tiheää kasvillisuutta, johon kuuluu myös veden pinnalla kelluvia kasveja.
Vuoden 1994 Atlantin hurrikaanikausi
Vuoden 1994 Atlantin hurrikaanikausi tuotti seitsemän trooppista myrskyä, joista kolme oli hurrikaaneja. Coloradon osavaltionyliopiston hurrikaaniasiantuntija William Gray ennusti kaudelle kymmenen myrskyä, joista kuusi olisi ollut hurrikaaneja.
Tervo (täsmennyssivu)
Tervo on Suomen kunta ja seuraavien henkilöiden sukunimi:
Tainio
Tainio on seuraavien henkilöiden sukunimi:
Sirkiä
Sirkiä on muun muassa seuraavien suomalaisten henkilöiden sukunimi:
Schroderus
Schroderus on seuraavien henkilöiden sukunimi:
Arvind Kejriwal
Arvind Kejriwal (s. 16. elokuuta 1968) on intialainen poliitikko ja sosiaaliaktivisti. Kejriwal avusti vuoden 2011 Intian korruption vastaisen liikkeen johtohahmoa Anna Hazarea tämän kampanjassa. Kejriwal perusti Aam Aadmi -puolueen marraskuussa 2012.
Roth
Roth on muun muassa seuraavien henkilöiden sukunimi:
Roiha
Roiha on suomalainen sukunimi, joka on muun muassa seuraavilla henkilöillä:
Renlund
Renlund viittaa seuraaviin:
Pyykkö
Pyykkö on suomalainen sukunimi, joka on muun muassa seuraavilla henkilöillä:
Vankkamolli
Vankkamolli ("Priapella compressa") on hammaskarppeihin kuuluva kala. Se elää Meksikossa Chiapasin alueella Rio Grijalvan vesistöstä Rio Usumacintan vesistöön ulottuvalla alueella. Vankkamollit viihtyvät matalissa mutta nopeasti virtaavissa vesissä. Koiras voi kasvaa 4,5 cm pitkäksi, naaras seitsensenttiseksi.
Espoon aikuislukio
Espoon aikuislukio on Espoossa toimiva lukio. Koulu sijaitsee Espoon Tapiolassa osoitteessa Itätuulentie 1. Lukio-opintojen ohella kuka tahansa voi opiskella yksittäisiä aineita aineopiskelijana. Opiskella voi sekä aamulla, päivällä että illalla, ja koko lukion voi suorittaa myös verkko-opiskeluna netissä.
Tapiolan yhteiskoulun iltalinja aloitti toimintansa syksyllä 1969. Tapiolan yhteiskoulun rehtorina toimi Heikki Niemelä ja iltalinjan apulaisrehtoriksi valittiin Reino Nieminen (1969-73). Vuonna 1977 koulu liitettiin Espoon kaupungin koulujärjestelmään ja sen nimi muuttui Tapiolan lukion iltalinjaksi. Rehtoriksi tuli Liisa Tommila (1977-85). Syksystä 1985 lähtien opetusta annettiin aamuyhdeksästä alkaen uusissa tiloissa Itätuulenkuja 8:ssa. Rehtorina toimi Marjukka Rantanen (1985-2010). Koulu itsenäistyi ja nimeksi tuli syksyllä 1988 Tapiolan iltalukio. Opetushallitus hyväksyi 29.12.1994 aikuislukion opetussuunnitelman perusteet. Uuden lainsäädännön myötä koulun nimi muuttui Tapiolan aikuislukioksi syksyllä 1994.
Espoon toinen iltakoulu aloitti toimintansa syksyllä 1972 nimellä Viherlaakson yhteiskoulun iltalinja. Jouko Sammal oli iltalinjan ensimmäinen apulaisrehtori. Viherlaakson yhteiskoulun siirtyessä kaupungin omistukseen 1.7.1977 iltalinjasta tuli Viherlaakson lukion iltalinja ja rehtorina aloitti Kaija Teikari (1977-1990). Vuodesta 1989 rehtorin viransijaisena toimi Matti Asumaa ja hänet valittiin rehtoriksi 1991.
31. heinäkuuta 2005 Tapiolan aikuislukio ja Viherlaakson aikuislukio yhdistettiin ja toiminta jatkui Espoon aikuislukiona Tapiolassa Opintiellä ja Itätuulenkujalla sekä Viherlaaksossa. Viherlaakson aikuislukion rehtori Matti Asumaa jäi eläkkeelle samana vuonna. Aikuislukiolla oli yksi rehtori ja kaksi apulaisrehtoria. Syksyllä 2009 opetuslautakunta teki päätöksen, että Viherlaakson toimipiste lakkautetaan ja aikuislukio-opetus keskitetään Tapiolaan 1. elokuuta 2010 alkaen. Espoon aikuislukion rehtorina aloitti Matti Kauppila. Vuoden 2015 alusta Espoon aikuislukio liitettiin hallinnollisesti osaksi Espoon seudun koulutuskuntayhtymää, Omniaa.
Veitsihammaskarppi
Veitsihammaskarppi ("Alfaro cultratus") on hammaskarppeihin kuuluva kala. Se elää Keski-Amerikassa: Costa Ricassa, Panamassa ja Nicaraguassa. Se voi kasvaa 7,5–8 cm pitkäksi, naaraat ovat suurempia kuin koiraat.
Pori Rugby
Pori Rugby on porilainen rugbyseura, joka perustettiin vuonna 2011. Seuran alaisuudessa pelaavat miesten joukkue Pori Rugby Bombers ja naisten joukkue Pori Rugby Lollers. Molemmat joukkueet pelasivat ensimmäisen kautensa vuonna 2012.
Verkkohammaskarppi
Verkkohammaskarppi ("Alfaro huberi") on hammaskarppeihin kuuluva kala. Se elää kirkkaissa, nopeasti virtaavissa vesissä Keski-Amerikassa: Guatemalassa, Hondurasissa ja Nicaraguassa. Koiras voi kasvaa 5 cm pitkäksi, naaras jopa 7 cm pitkäksi.
Casagrande
Casagrande voi viitata seuraaviin:
Posti (täsmennyssivu)
Posti viittaa seuraaviin:
Hehkujuovatetra
Hehkujuovatetra ("Hyphessobrycon amapaensis") on tetrojen heimoon kuuluva kala.
Hehkujuovatetra kasvaa 3 cm pitkäksi. Sen kyljessä on musta ja punainen vaakasuora viiva.
Se on kotoisin Amapan osavaltiosta Brasiliasta.
The Best Exotic Marigold Hotel
The Best Exotic Marigold Hotel on vuonna 2012 ensi-iltansa saanut John Maddenin ohjaama draamakomedia. Elokuvassa näyttelevät muun muassa Judi Dench, Celia Imrie, Bill Nighy, Ronald Pickup, Maggie Smith, Tom Wilkinson ja Penelope Wilton. Elokuva perustuu Deborah Moggachin vuonna 2004 julkaistuun romaaniin "These Foolish Things". Tarina kertoo brittieläkeläisistä, jotka lähtevät viettämään leppoisia eläkepäiviään eksoottiseen ja ”ei niin kalliiseen” Intiaan. Houkutteleva mainos uudistuneesta Marigold Hotellista kädessään ja upeat visiot antoisista eläkepäivistä mielessään, he saapuvat paikkaan, joka onkin vain kuori entisajan loistostaan.
Elokuva oli ehdolla parhaan komediaelokuvan Golden Globe -palkinnon saajaksi ja parhaan brittiläisen elokuvan BAFTA-palkinnon saajaksi.
Sandy Hookin kouluammuskelu
Sandy Hookin kouluammuskelu tapahtui 14. joulukuuta 2012 Sandy Hookin alakoulussa Newtownissa, Connecticutin osavaltiossa Yhdysvalloissa. Ammuskelussa kuoli 28 henkilöä, joista 20 oli lapsia.
Hieman ennen kello puolta kymmentä aamulla paikallista aikaa Adam Lanza surmasi kotonaan äitinsä ampumalla tätä neljä kertaa kasvoihin. Tämän jälkeen hän ajoi äitinsä autolla koululle ja tunkeutui väkisin sisälle luotiliiveihin pukeutuneena mukanaan ainakin kaksi käsiasetta ja yksi 223-kaliiperinen kivääri sekä useita patruunalippaita. Ammuskelu alkoi noin kello 9.35 paikallista aikaa. Ennen lasten ampumista hän surmasi kuusi aikuista. Suurin osa ampumisesta tapahtui kahdessa ala-asteen luokkahuoneessa, joista toisessa surmattiin 14 lasta ja toisessa kuusi; kahdeksan poikaa ja 12 tyttöä. Ammuskelu tapahtui pääosin koulun yhdessä osassa, kahdessa huoneessa. Surmansa saaneet lapset olivat 6–7-vuotiaita. Kuolonuhrien joukossa olivat myös koulun rehtori ja psykologi. Kaikki kuusi aikuista olivat naisia, jotka työskentelivät koulussa. Lanza ampui itsensä käsiaseella, kun ensimmäiset poliisit saapuivat kouluun.
Epäilty ampuja, 20-vuotias Adam Lanza oli veljensä Ryan Lanzan mukaan kärsinyt pitkään mielenterveysongelmista. Lanzalla ei tiettävästi ollut aiempaa rikostaustaa. Tuttavien mukaan hän oli ujo, yksinäinen ja hyvin älykäs. Erään sukulaisen mukaan hän olisi ollut jollain tavalla autistinen. Lanzan vanhemmat olivat eronneet, ja hän asui äitinsä luona Newtownissa. Joukkomurhassa käytetyt aseet oli rekisteröity ampujan äidin, Nancy Lanzan nimiin.
Yhdysvaltain presidentti Barack Obama oli tapahtuman vuoksi järkyttynyt ja murheen murtama. Hän esitti surunvalittelunsa kuolonuhrien omaisille, lupasi Connecticutin osavaltiolle kaiken tarvittavan avun ja peräänkuulutti yhteen hiileen puhaltamista, jotta samankaltaisia tragedioita ei enää tapahtuisi. Kuvanjakopalvelu Instagramiin ladattiin tapahtuman jälkeisen vuorokauden aikana kymmeniätuhansia kuvia kouluampumisen uhrien muistamiseksi; mm. aseiden vastaisia kuvia, kuvia Sandy Hookin koulun oppilaista ja rukouskehotuksia. Useiden Euroopan maiden johtajat esittivät surunvalittelunsa tapahtumien johdosta. Suomen poliisi tehosti nettikeskustelujen valvontaa siltä varalta, että ampumistapaus yllyttäisi matkimaan tekoa.
Tragedia herätti USA:ssa kiivaan keskustelun aselaeista. The Journal News -lehti herätti vihastusta julkaisemalla 33000 aseluvan haltijan yhteystiedot. Lehti puolustautui sanomalle, että koki asian tärkeäksi Connecticutin joukkosurman jälkeen.
Kouluammuskelusta johtuen Yhdysvalloissa vedettiin pois lukuisia koulusurmiin viittaavia kappaleita useilta radioasemilta.
Laulukilpailu, X Factor USA omisti kappaleen tälle tapaturmalle vuonna 2012. Top 13 finalistia lauloivat ”You’re Not Alone”.
La sfida dei giganti
La sfida dei giganti (”Jättiläisten haaste”) on vuonna 1965 valmistunut italialainen seikkailuelokuva. Tyylilajiltaan peplumia edustavan filmin on ohjannut Maurizio Lucidi alias Maurice Bright. Sen päähenkilöä Herkulesta esittää kehonrakentaja Reg Park.
Herkules lähtee etsimään parannuskeinoa maan jumalan Gaian riivaamalle pojalleen Ksanthokselle. Sillä aikaa leskeksi jäänyt Syrakusan kuningatar Leda hankkiutuu eroon kosijoistaan ottamalla suojiinsa Herkuleena esiintyvän Gaian pojan Antaioksen, joka alkaa hallita maata julmana hirmuvaltiaana. Vapautettuaan Ksanthosin Gaian kirouksesta Herkules palaa kotiinsa, jossa hän kuulee nimellään esiintyvästä huijarista. Herkules tuhoaa Syrakusan aiheuttamalla tulivuori Etnan purkauksen ja tappaa Antaioksen painiottelussa nostaen hänet irti maasta, jolloin Gaia ei pääse auttamaan poikaansa.
"La sfida dei giganti" on 1960-luvun viimeisiä peplum-elokuvia, ja katsojasta tuntuu, että tekijät ovat halunneet puristaa tyylilajista viimeisetkin mehut ennen kuin heittävät sen menemään. Suuri osa elokuvasta koostuu Reg Parkin kahden ensimmäisen Herkules-filmin "Herkules – Atlantiksen valloittaja" ja "Herkules voittaa helvetin" uudelleen dubatuista kohtauksista, joiden ympärille on kyhätty kokonaan uusi juoni. Elokuvaa varten perustetun tuotantoyhtiön Schermi Riuniti (”Yhtyneet valkokankaat”) nimessä voidaan nähdä ironiaa, mutta toisaalta on arveltu, että tuottaja Achille Piazzi oli tapansa mukaan joutunut rahoitusvaikeuksiin ja myynyt projektin toiselle tuottajalle, joka on saattanut sen loppuun edellisistä filmeistä lainatulla aineistolla. Elokuvan ohjaajaksi mainittu Maurizio Lucidi oli aikaisemmin työskennellyt "Atlantiksen valloittajan" leikkaajana. Ilmeisesti tässäkin tapauksessa Lucidi on toiminut lähinnä valmiin materiaalin leikkajana ja tarvittavat uudet osat on tehnyt kuvaaja Alvaro Mancori.
Puutteistaan huolimatta "La sfida dei giganti" on kiintoisa esimerkki peplumille muutenkin tyypillisestä kuvamateriaalin kierrätyksestä. Sen ansioita ovat Technicolor-väreissä tehty laajakangaskuvaus, Ugo Filippinin uudelleen säveltämä musiikki sekä Lorenzo Gicca Pallin käsikirjoituksen vanhempi-lapsi -teemat. Reg Parkin, Steve Reevesin ja Gordon Scottin sijaisnäyttelijänä toiminut Giovanni Cianfriglia on erinomainen Herkuleen läpeensä pahana kaksoisolentona. Park on vakuuttava Herkules, jonka uudet osuudet tunnistaa hänen partansa erilaisesta leikkauksesta. Elokuvan kohokohta on uuteen materiaaliin kuuluva kiivas painiottelu Grotte Di Salonen luolassa.
"La sfida dei gigantin" kaupallinen menestys jäi ymmärrettävistä syistä hyvin vähäiseksi. Se tuotti Italiassa ainoastaan 85 miljoonan liiran pääsylipputulot.
Elokuvan englanninkielinen versio "Hercules the Avenger" on saatavilla Retromedian aluekoodittomana DVD-julkaisuna, joka on laadultaan vähintään tyydyttävä. Sen kylkiäisenä on Alan Steelin merirosvoseikkailu "Hercules and the Black Pirate".
Luettelo Pohjois-Korean diplomaattisista edustustoista
Tämä on luettelo Pohjois-Korean diplomaattisista edustustoista. Korean demokraattinen kansantasavalta on yksi maailman sulkeutuneimmista valtioista ja siksi sillä ei ole paljon diplomaattisia siteitä muihin maihin.
Kylmän sodan aikana Korean demokraattisella kansantasavallalla oli hyvät suhteet Neuvostoliiton ja sen sateliittivaltioihin sekä kehitysmaihin. Korean tasavallan tunnustaminen YK:ssa sekä niemimaan kahden valtion tunnustaminen kansainväliseksi osaksi joutui Pohjois-Korea tekemään monia muutoksia, muun muassa sulkemaan suurlähetystöjä etenkin Itä-Euroopassa. Pohjois-Korean avautuminen Länsi-Euroopassa oli hidasta ja yhdessä vaiheessa Ruotsi oli ainoa valtio, jossa oli Pohjois-Korean diplomaattinen edustusto.
Robinsonin projektio
Robinsonin projektio on Arthur H. Robinsonin vuonna 1963 maailman­karttoja varten suunnittelema karttaprojektio. Sen tarkoituksena oli saada aikaan kompromissi, jossa ne ongelmat, jotka aina esiintyvät kuvattaessa koko maapallon pintaa tasolle, olisivat mahdollisimman vähäiset.
Arthur H. Robinson laati projektionsa vuonna 1963 Rand McNally-yhtiön toimeksi­annosta, joka on käyttänyt tätä projektiota julkaisemissaan maailman­kartoissa siitä lähtien. Vuonna 1974 Robinson julkaisi yksityis­kohtaisemmat tiedot siitä, miten projektio oli laadittu. Yhdys­valtalainen National Geographic Society (NGS) otti vuonna 1988 Robinsonin projektion käyttöönsä yleis­käyttöisissä maailman­kartoissaan, jolloin se korvasi järjestön aikaisemmin käyttämän Van der Grintenin projektion. Vuonna 1998 NGS kuitenkin luopui tästä projektiosta ja alkoi sen sijaan käyttää Winkel tripel -projektiota.
Robinsonin projektio ei ole oikea­pintainen eikä oikea­kulmainen, mutta molemmissa suhteissa sen virheet on pyritty saattamaan mahdollisimman pieniksi. Robinson arveli, että tällä tavoin saataisiin parempi yleis­näkymä maailmasta kuin jos kumpi tahansa edellä mainituista olisi asetettu tavoitteeksi. Pituuspiirit näkyvät loivasti kaareutuneina, välttäen äärimmäisyyksiä, mutta molemmat navat venyvät pitkiksi janoiksi sen sijaan, että näkyisivät piste­mäisinä.
Tämän vuoksi kartan vääristymä lähellä napoja on suuri mutta pienenee nopeasti vähänkin kauempana navoista. Koska leveyspiirit näkyvät suorina, kulmien vääristymä korkeilla leveys­asteilla kaukana kartan keski­pituus­piiristä on suuri, samoin kuin muissakin vastaavan­laisissa projektioissa. Kuitenkin siihen aikaan kun projektio laadittiin, se täytti Rand McNallyn asettamat tavoitteet, että koko maailmasta olisi laadittava hyvä kartta.
Projektio määritellään seuraavan taulukon avulla:
Tässä PLEN-sarakkeessa olevat luvut tarkoittavat kunkin leveys­piirin pituutta kartalla, PDFE kerrottuna vakiolla 0,5072 taas kunkin leveys­piirin etäisyyttä päiväntasaajasta. Muille leveysasteille nämä luvut muodostetaan inter­poloi­malla. Leveyspiirit näkyvät kartassa yhden­suuntaisina vaaka­suorina viivoina, jotka pituus­piirit leikkaavat tasa­välein.
Nahodkan satama
Nahodkan satama (, LOCODE:RU NJK) on Venäjän Primorjen aluepiirin Nahodkan kaupungissa, Tyynenmereen kuuluvan Japaninmeren Nahodkanlahden ("Zaliv Nahodka") länsiosassa sijaitseva merkittävä merisatama.
Satama-alueeseen kuuluu erilaisia osia, joista keskeisimpiin kuuluvat tavarasatama, merikalastussatama, öljysatama ja satamahallinto. Alueella toimii myös telakka. Noin kolme kilometriä Nahodkanlahdelmassa ("Buhta Nahodka") sijaitsevan tavarasataman eteläpuolella olevaan Nahodkan öljysatamaan saavat liikennöidä enintään 11,5 metrin syväyksen alukset; muut satamaosat ovat öljysatamaa matalampia.
Vuoden 2011 satamatilastojen mukaan Nahodkan satama oli Venäjän suurimpia Tyynenemeren merisatamia. Vuonna 2012 se oli rahtimäärällä mitattuna Venäjän Tyynenmeren satamista 3. suurin Sahalinin alueen Vostotšnyin ja Habarovskin aluepiirin Vaninon satamien jälkeen.
Nahodkan sataman vuosittainen rahtimäärä:
Giovanni Cianfriglia
Giovanni Cianfriglia (s. 5. huhtikuuta 1935 Rooma) on italialainen elokuvanäyttelijä.
Uimista ja nyrkkeilyä harrastanut atleettinen Cianfriglia aloitti uransa Steve Reevesin sijaisnäyttelijänä "Voittamattomassa Herkuleessa" vuonna 1957. Hän työskenteli sijaisnäyttelijänä ja esitti rooleja 1950–1960-lukujen vaihteen peplumelokuvissa. 1960-luvun puolivälistä lähtien Cianfriglia näytteli useissa italowesterneissä nimellä "Ken Wood". Myöhemmin hän esiintyi muun muassa seikkailuelokuvissa ja komedioissa sekä työskenteli televisiossa.
Kaskela
Kaskela voi tarkoittaa seuraavia:
Isä on työmatkalla
Isä on työmatkalla ("Otac na službenom putu") on vuonna 1985 julkaistu Emir Kusturican ohjaama jugoslavialainen komedia.
1950-luvun Sarajevossa kuusivuotiaan Malik-pojan isä joutuu vankilaan lauottuaan sopimattomia maan johtajasta Titosta. Poika oppii sanomaan isänsä olevan työmatkalla.
"Isä on työmatkalla" sai Grand Prix'n Cannesin elokuvajuhlilla 1985 ja pääsi ehdolle parhaan ulkomaisen elokuvan Oscar-sarjassa.
Magic Desktop
Magic Desktop on Windows tietokoneilla toimiva lastenohjelmisto. Sen tehtävänä on luoda 2-10-vuotiaille turvallinen internet, jossa harjoitellaan internetin oikeinkäyttöä sekä ehkäistään heidän joutumista väärille sivustoille. Magic Desktopin keskeisiin ominaisuuksiin kuuluu: Parental Control, Safe Internet ja Email, No Homework-No Play, Learning Applications, Music, Painting, Games ja paljon muuta.
Ohjelman kaupallisen version kokeiluversio on ladattavissa yhtiön sivuilta.
BBC:n 11. helmikuuta 2008 tekemän uutisoinnin mukaan Magic Desktop on sijoittunut lastenohjelmistokilpailussa ensimmäiselle sijalle.
Köpsi (kylä)
Köpsi on kylä Pyhäjärven kunnassa. Köpsissä ei harjoiteta juuri lainkaan maanviljelystä, vaan kyläläiset käyvät usein töissä keskustassa. Vuoteen 1989 asti kylässä toimi Köpsin koulu.